ສື່ມວນຊົນຈີນຕີລາຄາສູງຄວາມໝາຍການຢ້ຽມຢາມຈີນຈະມາເຖິງຂອງເລຂາທິການໃຫຍ່ຫງວຽນຟູ໋ຈ້ອງ
ທ່ານ ເລຂາທິການໃຫຍ່ ຄະນະບໍລິຫານງານ ສູນກາງພັກກອມມູນິດ ຈີນ
ທີ່ການປະຊຸມຂ່າວນັດສາມັນໃນວັນທີ 9/1, ໂຄສົກກະຊວງການຕ່າງປະເທດ ຈີນ ລູ່ກາງ ໃຫ້ຮູ້ວ່າ, ຈີນ ປາຖະໜາຢາກສ້າງສາຍພົວພັນອັນດີງາມ ແລະ ເປັນປົກກະຕິກັບ ຫວຽດນາມ. ຈີນ ຕີລາຄາສູງການຢ້ຽມຢາມຂອງທ່ານເລຂາທິການໃຫຍ່ ຄະນະບໍລິຫານງານ ສູນກາງພັກກອມມູນິດ ຫວຽດນາມ ຫງວຽນຟູ໋ຈ້ອງ, ເຊິ່ງຄາດວ່າຈະດຳເນີນໃນລະຫວ່າງວັນທີ 12-15/1/2017, ຕາມຄຳເຊີນຂອງທ່ານ ເລຂາທິການໃຫຍ່ ຄະນະບໍລິຫານງານ ສູນກາງພັກກອມມູນິດ ຈີນ, ປະທານປະເທດ ຈີນ ສືຈີ້ນຜິງ. ໂຄສົກກະຊວງການຕ່າງປະເທດ ຈີນ ລູ່ກາງ ເນັ້ນໜັກວ່າ, ຈີນພ້ອມແລ້ວທີ່ຈະຮ່ວມມືກັບ ຫວຽດນາມ ເພື່ອຊຸກຍູ້ການພົວພັນມິດຕະພາບທີ່ເປັນມູນເຊື້ອ ລະຫວ່າງສອງປະເທດ, ເພີ່ມທະວີການແລກປ່ຽນທີ່ມີລັກສະນະຍຸດທະສາດ ແລະ ຄວາມໄວ້ເນື້ອເຊື່ອໃຈດ້ານການເມືອງເຊິ່ງກັນ ແລະ ກັນ, ລົງເລິກເຂົ້າໃນການຮ່ວມມືຢ່າງແທ້ຈິງ, ຊຸກຍູ້ການພັດທະນາສາຍພົວພັນສອງຝ່າຍຢ່າງໝັ້ນຄົງ, ປອດໄສ ແລະ ເປັນປົກກະຕິ.
ສ່ວນໜັງສືພິມ “ ຈ່ວານຈຽວ“, ສະບັບອອກວັນທີ 9/1 ໄດ້ລົງພິມບົດນຳໂດຍໃຫ້ຂໍ້ສັງເກດວ່າ ການຢ້ຽມຢາມ ຈີນ ຈະມາເຖິງຂອງທ່ານ ເລຂາທິການໃຫຍ່ ຫງວຽນຟູ໋ຈ້ອງ ແມ່ນສັນຍານກ່ຽວກັບການປັບປຸງນຳ້ໃຈມິດຕະພາບ ຈີນ - ຫວຽດນາມ, ທັງສ້າງຂີດໝາຍໃໝ່ໃນການພົວພັນລະຫວ່າງສອງພັກ. ສິ່ງດັ່ງກ່າວເຮັດໃຫ້ສາຍພົວພັນລະຫວ່າງ ປັກກິງ - ຮ່າໂນ້ຍ ມີຄວາມສະນິດຕິດພັນຍາວນານ ແລະ ໝັ້ນຄົງ, ການພັດທະນາຂອງສາຍພົວພັນຄູ່ຮ່ວມມື, ຮ່ວມມືຍຸດທະສາດຮອບດ້ານ ຈີນ - ຫວຽດນາມ ກໍ່ໝັ້ນຄົງຕື່ມອີກ.
(ແຫຼ່ງຄັດຈາກ VOV)